**Μυρσίνη Μαργαρίτη - Μαρία Παπαπετροπούλου - Μαρία Πανουργιά**

***«Έχω μάτια στ’ αυτιά»***

***Η ανθρώπινη φωνή του Φ. Πουλένκ, βασισμένο στον μονόλογο του Ζαν Κοκτώ***

**Μικρό Θέατρο Αρχαίας Επιδαύρου**

**7 & 8 Αυγούστου, 21:30**

*«... Πέντε χρόνια τώρα ζω από σένα,/ περνάω την ημέρα μου περιμένοντάς σε./ Όταν αργείς, νομίζω πως πέθανες, / πεθαίνω όταν σε φανταστώ νεκρό,/ ξαναζώ όταν γυρίζεις / κι ύστερα, όσο είσαι κοντά μου,/ πεθαίνω από τον φόβο μου μη φύγεις…*».

Από τα πιο σπαρακτικά έργα για το τέλος του έρωτα και την απόγνωση της εγκατάλειψης. *Η ανθρώπινη φωνή*, ένας από τους πλέον αγαπημένους μονολόγους στην ιστορία το θεάτρου, γράφτηκε από τον Ζαν Κοκτώ μετά από μία προσωπική ερωτική αποτυχία. Ερμηνεύτηκε από μεγάλες ηθοποιούς και μεταφέρθηκε με επιτυχία στον κινηματογράφο από τον Ρομπέρτο Ροσσελλίνι, με πρωταγωνίστρια την Άννα Μανιάνι, ενώ την Ελλάδα έχει παραμείνει σταθμός η ερμηνεία της Έλλης Λαμπέτη, το 1978.

Ο Φρανσίς Πουλένκ, που τον συνέδεε μακροχρόνια φιλία με τον Κοκτώ, συνέθεσε πάνω στην *Ανθρώπινη φωνή,* μια μονόπρακτη όπερα στην οποία καταφέρνει να διατηρεί τη συναισθηματική ένταση του μονολόγου, κάνοντας μία ομαλότερη προσέγγιση στην προσωπική τραγωδία που ζει η ηρωίδα. Η όπερα παρουσιάζεται για πρώτη φορά στη σκηνή της Μικρής Επιδαύρου, σε μια τολμηρή σκηνοθετική σύλληψη από τη Μαρία Πανουργιά. Πέντε χορευτές-ηθοποιοί, σε ξεχωριστούς τηλεφωνικούς θαλάμους, πλαισιώνουν την κεντρική ηρωίδα, που ερμηνεύει η υψίφωνος Μυρσίνη Μαργαρίτη, και μας συμπαρασύρουν στη δίνη της αγωνίας και των ονείρων της. O σκηνικός χώρος αντανακλά όλες αυτές τις ψυχολογικές της διακυμάνσεις, υπό τους ήχους του πιάνου της Μαρίας Παπαπετροπούλου.

Με ελληνικούς και αγγλικούς υπέρτιτλους.

Συντελεστές:

**Μουσική** Francis Poulenc
**Λιμπρέτο** Jean Cocteau
**Μετάφραση**Μάριος Πλωρίτης
**Σκηνοθεσία** Μαρία Πανουργιά
**Σύμβουλος δραματουργίας** Γιάννης Κωνσταντινίδης
**Σκηνογραφία** Μυρτώ Λάμπρου
**Κοστούμια** Ιωάννα Τσάμη
**Φωτισμοί** Ελίζα Αλεξανδροπούλου
**Κίνηση** Ζωή Χατζηαντωνίου
**Μουσική προετοιμασία** Μαρία Παπαπετροπούλου
**Βοηθός σκηνοθέτη** Γιώργος Παπαδάκης
**Βοηθός σκηνογράφου**Σωτήρης Μελανός
**Ερμηνεύουν** Μυρσίνη Μαργαρίτη *σοπράνο*, Μαρία Παπαπετροπούλου *πιάνο*
**Χορός**Στέλλα Βογιατζάκη, Αλέξανδρος Λασκαράτος, Αλεξάνδρα Ντεληθέου, Γιάννης Παπαδόπουλος, Φιντέλ Ταλαμπούκας
**Διεύθυνση - Οργάνωση παραγωγής**Αναστασία Γεωργοπούλου - Ανζελίκα Καψαμπέλη
**Εκτέλεση παραγωγής**Kart Productions - Μαρία Ξανθοπουλίδου
***Ευχαριστίες****Ιφιγένεια Νταουντάκη, Kωνσταντίνος Σαββάκης*

*Οι ελληνικοί υπέρτιτλοι προέρχονται από το Μέγαρο Μουσικής Αθηνών.*
*Eυχαριστίες στο Μέγαρο Μουσικής Αθηνών για την ευγενική παραχώρηση του χώρου δοκιμών*

Το Φεστιβάλ Αθηνών & Επιδαύρου πραγματοποιείται ακολουθώντας τις ειδικές οδηγίες των υγειονομικών αρχών με προτεραιότητα τη δημόσια υγεία και με αίσθημα ευθύνης απέναντι στο κοινό και τους καλλιτέχνες.

Για λόγους αποφυγής ταλαιπωρίας και λόγω οδηγιών των υγειονομικών αρχών, παρακαλούμε να προσέλθετε 90΄ πριν την έναρξη.

Όλες οι θέσεις, κάτω και άνω διαζώματος, είναι αριθμημένες.
Τα εισιτήρια είναι απολύτως προσωπικά και μη μεταβιβάσιμα.
Κατά την αγορά κάθε εισιτηρίου δηλώνεται το όνομα του προσώπου που θα το χρησιμοποιήσει.

[Παρακαλούμε ενημερωθείτε για τα ειδικά μέτρα προστασίας που έχει λάβει το Φεστιβάλ για την αντιμετώπιση του COVID-19](http://greekfestival.gr/ta-eidika-metra-poy-tha-tirithoyn-logo-tis-pandimias-covid-19-odigies-video/)

Εισητήρια:

ΚΑΝΟΝΙΚΟ 15€, ΦΟΙΤΗΤΙΚΟ/65+/ΚΑΛΛ. ΣΩΜΑΤΕΙΩΝ 10€, ΑΝΕΡΓΩΝ/ΣΠΟΥΔΑΣΤΙΚΟ ΚΑΛΛ. ΣΧΟΛΩΝ 5€

στα κεντρικά ταμεία του Φεστιβάλ (Πανεπιστημίου 39, στοά Πεσμαζόγλου), στο 210 3272000 και στο <http://greekfestival.gr/festival_events/exo-matia-sta-aftia-i-anthropini-foni/>